**สุภาษิตคำโคลง**

**พระเทวทัตสำแดงฤทธิ์ให้อชาตสัตตุราชกุมารเลื่อนใส**

**เพื่อให้รับเป็นโยมอุปัฏฐาก**

 กายศาลานี้ที่ อาศัย

 พื้น**ผะหลังคาไล๑** รั่วซ้ำ

 เยียวยาบำรุงไว้ เหลือแล

 พอเกิด**พะยุกรรม๒**หักแหลกทำลาย

 ทิ้งเสียซึ่งศาลา อาศัย

 ทรัพย์วัตถุข้าไท ทาระบุตร

 บมินำไปได้ แต่วิ่ง เลยนา

 จนแต่กายที่สุด ทิ้งกลาดกลางสนาม

 เยียใดจึ่งมาหลง โลภลาภ

 บมิละอายแก่บาป ตามสนอง

 ทำตามแต่ใจหยาบ อยากได้

 ข่มเหงเอาโดยพ้อง พละการเหลือทน

 เจ็บใดไป่เท่าได้ เจ็บจิต

แม้วโทษผิวทำผิด โทษให้

ตนทำกรรมเต้าติด ขุ่นแค้น ไฉนนา

เจ็บแต่เท็จเท็จให้ ยิ่งพ้นพันทวี

๑ หมายถึง พะไล หรือ พาไล กับหลังคา **พาไล** คือ เพิงโถงต่อจากเรือนหรือ

 อยู่ในบริเวณเรือน ใช้เป็นที่นั่งเล่นหรือทำประโยชน์อื่นๆ

๒ หมายถึง แรงกรรม หรืออีกนัยหนึ่งคือ หมดอายุ